अस्पताल में वुमंस डे को समर्पित समारोह कराया
लुधियाना | फोर्टिसअस्पताल में नारी शक्ति का सम्मान कर वुमंस डे मनाया गया। अस्पताल के ऑडिटोरियम में समारोह का आयोजन किया गया था। इसमें ब्रेल भवन की प्रिंसिपल, कैंसर सरवाइवर कराटे चैंपियन समेत एसिड अटैक पीड़िता को सम्मानित किया गया। यह महिलाएं शारीरिक तौर पर विकलांग होने के बावजूद सरवाइवर कर लोगों के लिए मिसाल हैं। समारोह की शुरुआत में अमरप्रीत के ग्रुप की ओर से महिलाओं पर अत्याचार समेत कई मुद्दों को नाटक पेश किया गया। इसके बाद कराटे चैंपियन कैंसर पीड़िता प्रियंका की ओर से सेल्फ डिफेंस के लिए कराटे का शो करके दिखाया गया।
इस दौरान ब्रेल भवन की प्रिंसिपल परमजीत कौर, एसिड अटैक सरवाइवर राजवंत कौर, यंग कवि सुमिता, दृष्टिहीन टीचर श्रुति का सम्मान अस्पताल के डायरेक्टर विवान सिंह गिल की ओर से किया गया। डायरेक्टर विवान सिंह गिल ने इस दौरान अपने संबोधन में कहा कि भारत की संस्कृति में महिला को पूजनीय माना जाता है। अब नारी अबला नहीं, शक्ति के रूप में सामने रही है। इसकी मिसाल यह महिलाएं हैं, जिन्हें सम्मानित कर उन्हें गर्व महसूस हो रहा है। इस दौरान फोर्टिस अस्पताल के स्टाफ की और से भंगड़ा भी डाला गया।
hin_Deva hin_Deva hin_Deva